題高房山寫山村圖卷
作者：仇遠
朝代：宋

paragraphs: 我家仇山陽，昔有數椽屋。
誤落塵市間，讀書學干祿。
井枯竈烟絕，况復問松菊。
如此五十年，一出不可復。
高侯丘壑胸，知我志幽獨。
爲寫隠居圖，寒溪入空谷。
蒼石壓危構，白雲養喬木。
向來仇池夢，歷歷在我目。
何哉草堂資，政爾飯不足。
視我舌尚存，吾居有時卜。